Diari Oficial de la Generalitat Valenciana


Sumari del DOGV 4757, del 20-05-2004 (2004/4551)

Rotlle d'apel·lació número 773/2000. Cèdula de notificació.
-----------------------------------------------------------

### Dades del document

Número de DOGV
:   4757

Data del DOGV
:   20-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/4551


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 773/2000. Cèdula de notificació. [2004/Q4551]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat mitjançant la resolució del dia de hui, dictada en el rotlle d'apel·lació número 773/2000, que prové del juí executiu número 366/1996, del Jutjat de Primera Instància d'Ontinyent número 1, s'ha acordat notificar, a l'apel·lat incomparegut en la present alçada que es dirà al final, la sentència dictada en l'esmentat rotlle, que té l'encapçalament i la decisió que es diuen tot seguit:
  
«Encapçalament
  
Tribunal Suprem
  
Sala Social
  
Interlocutòria
  
· Ignacio Sierra Gil de la Cuesta
  
· Clemente Auger Liñán
  
· Pedro González Poveda
  
Madrid, 6 d'abril de 2004
  
I. Antecedents de fet
  
1. La procuradora María Gutiérrez Cubells, en nom i representació de Susana Sanz Cuquerella, va presentar el dia 5 d'abril de 2001 un escrit d'interposició de recurs de cassació contra la sentència dictada, amb data 14 de febrer de 2001, per l'Audiència Provincial de València (Secció Novena), en el rotlle d'apel·lació 773/2000, que prové de les actuacions 366/1996 del Jutjat de Primera Instància número 1 d'Ontinyent.
  
2. Mitjançant la provisió de 12 d'abril següent, l'Audiència va considerar interposat el recurs i va acordar elevar les actuacions al Tribunal Suprem. Esta resolució va aparéixer notificada amb data de 17 d'abril següent.
  
3. Una vegada rebudes les actuacions en este tribunal format el present rotlle, no han comparegut davant d'esta sala les parts litigants.
  
Ha sigut ponent el magistrat Clemente Auger Liñán als sols efectes d'este tràmit.
  
Acord:
  
1. No admetre el recurs de cassació interposat per la procuradora María Gutiérrez Cuvells, en nom i representació de Susana Sanz Cuquerella, contra la sentència dictada, amb data 14 de febrer de 2001, per l'Audiència Provincial de València (Secció Novena) en el rotlle d'apel·lació 773/2000, que prové de les actuacions 366/1996, del Jutjat de Primera Instància número 1 d'Ontinyent.
  
2. Declarar ferma esta sentència.
  
3. I remetre les actuacions, juntament amb un testimoni d'esta resolució a l'òrgan de procedència, per a notificar-ho a les parts litigants.
  
Així ho acorden, manen i firmen els magistrats indicats al marge».
  
I perquè el que s'ha acordat es complisca i valga de notificació a l'apel·lat incomparegut en esta alçada Caja de Ahorros y Monte de Piedad de Madrid (Cía. Altae Banco, SA), Cía. Lit Export, SL, i José María Sanz Cuquerella, i per a la publicació en el Diari Oficial de la Generalitat Valenciana, lliure i expedisc el present edicte.